|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** |  | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

**Атай айыл аймагынын айылдык кеңешинин (I чакырылышынын) кезексиз XII сессиясынын**

**№ 47 ТОКТОМУ**

01. 08. 2025-жыл Арал айылы

**Атай айыл аймагынын айыл өкмөтүнө кызматтык автоунаа алуу жөнүндө**

Кыргыз Республикасынын Президентинин 2025-жылдын 17-июнундагы №238 тескемесине жана Кыргыз Республикасынын Министрлер Кабинетинин 2025-жылдын 25-июлундагы №633-т тескемесине ылайык “Мамлекеттик лизинг компаниясы” ачык акционердик коому аркылуу Кыргыз Республикасынын Турукташтыруу фондунан бөлүнгөн акча каражаттарынын эсебинен лизингке автоунаалар сатылуу каралып жаткандыгына байланыштуу Атай айыл өкмөтүнө “Шевроле Треккер” маркасындагы авто унааны алуу боюнча Атай айыл өкмөтүнүн башчысы А.К.Жаныбаевдин 31.07.2025-жылдагы №01-12/2734 сандуу чыгыш катын угуп жана талкуулап, Атай айыл аймагынын айыл өкмөтү мекемесинин муктаждыктарына ылайык, кызматтык автоунаа менен камсыздоо максатында Атай айыл аймагынын айылдык кеңешинин (I чакырылышынын) кезексиз XII сессиясы **токтом кылат:**

1.Атай айыл аймагынын айыл өкмөтүнө «Мамлекеттик лизинг компаниясы» тарабынан лизингке кызматтык автоунаа «Шевроле Треккер» алынсын.

2. Алынган кызматтык автоунааны лизингдин бүткүл мезгилине камсыздандыруусу жана лизингке алынган техникаларын өз эсебинен башка чыгашалардын акча каражатынан каралсын.

3. Кызматтык автоунаанын төлөмдөрү 5 жыл аралыгында төлөө жагы Кыргыз Республикасынын мыйзамдарына ылайык айыл өкмөтүнүн бюджетинен төлөнүп берилсин.

4. «Мамлекеттик лизинг компаниясы» ачык акционердик коому менен лизинг келишимине жана келишимден келип чыгуучу башка документтерге кол коюу укугу айыл өкмөтүнүн башчысы А.К.Жаныбаевке жүктөлсүн.

5. Бул токтомдун аткарылышын көзөмөлгө алуу жагы Атай айылдык кеӊешинин “Бюджет, экономика, инвестиция, ишкердик иш жана экономикалык байланыш” боюнча туруктуу комиссиясына тапшырылсын.

**Атай айылдык кеңешинин төрагасы С. Өскөнбай уулу**

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** |  | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

**Атай айыл аймагынын айылдык кеңешинин (I чакырылышынын) кезексиз XII сессиясынын**

**№ 48 ТОКТОМУ**

01. 08. 2025-жыл Арал айылы

**Комбайндын 1 га жер аянтындагы данды чапкан баасын жана Сары-Талаа участогунан түшкөн чөптүн, арпанын баасын бекитүү жөнүндө**

Атай айыл өкмөтүнүн башчысы А.К.Жаныбаевдин комбайндын 1 га жер аянтындагы данды чапкандыгы үчүн комбайндын кызмат акысын коюу жана Сары-Талаа участогунан түшкөн чөптүн, арпанын баасынкоюу, бекитип берүү боюнча маалыматын угуп жана талкуулап, Атай айыл аймагынын айылдык кеңешинин регламентинин 34-беренесине ылайык, Атай айыл аймагынын айылдык кеңешинин (I чакырылышынын) кезексиз XII сессиясы **токтом кылат:**

1. Комбайндын 1га жер аянтындагы данды чапкан кызмат акысынын баасы 4500 (төрт миң беш жүз) сом деп бекитилсин.
2. Сары-Талаа участогунан түшкөн чөптүн (пресстин) баасы 200 (эки жүз) сом, арпанын баасы 17 (он жети) сом деп бекитилсин.
3. Токтомду аткаруу жагы “Атай” МИнын башчысы М.Шабданбековко милдеттендирилсин.
4. Токтомдун аткарылышын көзөмөлдөө жагы Атай айыл аймагынын айыл өкмөтүнүн башчысы А.К.Жаныбаевке жана Атай айылдык кеңешинин “Айыл чарбасы, экология, жер жана өзгөчө кырдаалдар” боюнча туруктуу комиссиясына тапшырылсын.

**Атай айылдык кеңешинин төрагасы С. Өскөнбай уулу**